OpenLLM-France/wikimedia huggingface dataset:
# Tit Romili Roc Vaticà

Tit Romili Roc Vaticà (en llatí Titus Romilius Rocus Vaticanus) va ser un magistrat romà.
Va ser elegit cònsol l'any 455 aC junt amb Gai Veturi Gemí Cicurí. Va ser membre també del primer decemvirat l'any 451 aC. Els dos cònsols van fer la guerra als eques als que van derrotar i van prendre molt de botí que no van distribuir entre els soldats sinó que el van vendre per cobrir les necessitats de tresoreria de l'estat.
Això els va suposar ser acusats l'any següent al deixar el càrrec, per Luci Aliè, edil plebeu, i condemnats a pagar una multa de deu mil asos.

## Referències

* ↑ Diodor de Sicília. Bibliotheca historica XII,4
* ↑ Titus Livi. Ab Urbe Condita III,31-33
# Tolistobogis

Els tolistobogis o tolistobois (llati Tolistobogii o Tolistoboii) van ser una tribu de gals situada a la part més occidental de Galàcia que van fer de la ciutat de Pessinus a la vora del riu Sangari la seva ciutat principal.
Altres ciutats del seu territori eren Tricòmia, Víndia, Abrostola, Amòrion, Tolosochòrion (el nom recorda a Tolosa, d'on eren originaris els gals) i la colònia romana de Germa. El país d'aquesta tribu anava del riu Alander, afluent del Sangari, fins a aquest riu. Tenia al nord Bitínia i Frígia Epicteta. Dins de la tribu Plini el Vell esmenta els clans o subgrups dels voturis i els ambituis que formaven tetrarquies autònomes.

## Referències

* ↑ Plini el Vell. Naturalis Historia, V, 32
* ↑ Jeroni d'Estridó: Commentarius in Epistulam ad Galatas 2,3
* ↑ Smith, William (ed.). «Galatia». Dictionary of Greek and Roman Geography (1854). [Consulta: 28 setembre 2022].
# Tolis

Els tolis són els membres d'un grup ètnic que viuen al sud-est de Benín, al departament d'Ouémé que parlen el dialecte toli de la llengua gun. Segons el joshuaproject hi ha 10.100 segos a Benín. Els tolis són d'un grup ètnic de les ètnies guineanes. El seu codi ètnic és NAB59e i el seu ID és 15541.

## Llengua

Els tolis parlen el dialecte toli de la llengua gun. Els altres grups humans que parlen aquesta llengua són els guns i els Setos, que parlen el dialecte homònim.

## Religió

La gran majoria dels tolis creuen en religions africanes tradicionals (94,9%) i hi ha minories de cristians (5%) i d'ateus (0,1%). El 70% dels tolis cristians són catòlics, el 22% pertanyen a esglésies independents, el 5% són protestants i el 3% pertanyen a altres esglésies. El 2% dels tolis cristians segueixen el moviment evangèlic.

## Referències

* ↑ «Geography. Toli in Benin». joshuaproject. [Consulta: 16 febrer 2015].
* ↑ «Language. Toli in Benin». joshuaproject. [Consulta: 16 febrer 2015].
* ↑ «Ethnicity. Toli in Nigeria». joshuaproject. [Consulta: 16 febrer 2015].
* ↑ «Gun, a language of Benin». ethnologue. [Consulta: 16 febrer 2015].
* ↑ «Language: Gun». joshuaproject. [Consulta: 16 febrer 2015].
* ↑ «Religion. Toli in Nigeria». Joshuaproject. [Consulta: 16 febrer 2015].
# Torres del Río

Torres del Río és un municipi de Navarra, a la comarca d'Estella Occidental, dins la merindad d'Estella. Limita a l'oest amb Armañanzas, a l'est amb Sansol i El Busto, i al sud amb Lazagurría.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 |
| 198 | 185 | 185 | 182 | 180 | 168 | 165 | 169 | 171 | 165 | 158 |
| Fonts: Torres del Río i Institut d'Estadística de Navarra |||||||||||
# Passion Pit

Passion Pit és un grup nord-americà d'indie pop originari de Cambridge, Massachusetts. Format el 2007, el grup està format per Michael Angelakos (veu i teclats), Ian Hultquist (teclats i guitarra), Xander Singh sintetitzador i samplers, Jeff Apruzzese al baix i Nate Donmoyer a la bateria. Tots els membres de la banda, excepte Angelakos, van assistir al Berklee College of Music.

## Discografia
### Àlbums d'estudi

| Any | Dades de l'àlbum | Posicionament en llistes | Posicionament en llistes | Posicionament en llistes | Posicionament en llistes | Posicionament en llistes |
| Any | Dades de l'àlbum | US | AUS | BEL | Fra | UK |
| 2009 | Manners Llançament: 19 de maig de 2009 Discogràfica: Frenchkiss Records Format: CD, LP, baixada digital | 51 | 19 | 98 | 123 | 55 |
| 2012 | Gossamer Llançament: 20 de juliol de 2012 Discogràfica: Columbia Format: CD, LP, Baixada digital | 4 | 12 | — | — | 56 |

## Referències

* ↑ «Passion Pit Album & Song Chart History: Billboard 200». Billboard. Prometheus Global Media. Arxivat de l'original el 2017-03-02. [Consulta: 10 desembre 2010].
* ↑ «Discography Passion Pit». Hung Medien. [Consulta: 10 març 2011].
* ↑ «Discographie Passion Pit» (en francès). Hung Medien. [Consulta: 10 març 2011].
* ↑ «Discographie Passion Pit» (en francès). Hung Medien. [Consulta: 10 març 2011].
* ↑ Zywietz, Tobias. «Chart Log UK – Chart Coverage and Record Sales 2009 and Special Single-File Version». Zobbel. [Consulta: 10 març 2011].
# Acoblament inductiu ressonant

L'acoblament inductiu ressonant o l'acoblament síncron de fase magnètica és un fenomen amb acoblament inductiu on l'acoblament es fa més fort quan ressona el costat "secundari" (que suporta càrrega) de la bobina poc acoblada. Un transformador ressonant d'aquest tipus s'utilitza sovint en circuits analògics com a filtre passabanda. L'acoblament inductiu ressonant també s'utilitza en sistemes d'alimentació sense fil per a ordinadors portàtils, telèfons i vehicles.
Diversos sistemes d'acoblament ressonant en ús o en desenvolupament per a curt abast (fins a 2 metres) sistemes elèctrics sense fil per alimentar ordinadors portàtils, tauletes, telèfons intel·ligents, robots aspiradores, dispositius mèdics implantats i vehicles com cotxes elèctrics, trens SCMaglev i vehicles de guia automàtica. Les tecnologies específiques inclouen:
* Electreó.
* WiTricity.
* Rezence.
* eCoupled.
* Enllaç d'energia ressonant sense fil (WREL).
Altres aplicacions inclouen:
* Transmissió de dades, com ara amb etiquetes RFID passives (per exemple, en un passaport) i targetes intel·ligents sense contacte.
* Transformador ressonant d'inversor CCFL que alimenta una làmpada fluorescent de càtode fred.
* Acobla les etapes d'un receptor superheterodí, on la selectivitat del receptor és proporcionada per transformadors sintonitzats en els amplificadors de freqüència intermèdia.
* Fonts d'alta tensió (un milió de volts) per a la producció de raigs X.
La bobina de Tesla és un circuit transformador ressonant que s'utilitza per generar tensions molt elevades, i és capaç de proporcionar un corrent molt més alt que les màquines electroestàtiques d'alta tensió com el generador Van de Graaff. Tanmateix, aquest tipus de sistema irradia la major part de la seva energia a l'espai buit, a diferència dels moderns sistemes d'alimentació sense fil que malgasten molt poca energia.
Els transformadors ressonants s'utilitzen àmpliament en circuits de ràdio com a filtres de pas de banda i en fonts d'alimentació de commutació.

## Referències

* ↑ resonant structure in only the secondary side
* ↑ High efficiency is realized by using the secondary side resonance technology. Techno Frontier 2017 OMRON AMUSEMENT Japan
* ↑ Sagolsem Kripachariya Singh; T. S. Hasarmani; R. M. Holmukhe International Journal of Computer and Electrical Engineering, 4, 2, 01-04-2012, pàg. 208. ISSN: 1793-8163.
* ↑ (13 February 2015) "" a IEICE Technical Report WPT2014-89.
* 1 2 (en anglès) Green Electronics, 19, 01-10-2017, pàg. 52–69.
* ↑ «Power Your Entire Home Without Wires!» (en anglès). Revision3 on msn.com with Dnews announcer Trace Dominguez @tracedominguez, 23-03-2014. Arxivat de l'original el 2014-06-21. [Consulta: 23 març 2014].
* ↑ About the power supply on the car by induction current collecting method
* ↑ Non-Contact Power Supply Transport System Technology of DAIFUKU AGV since 1993
* ↑ Carr, Joseph. Secrets of RF Circuit Design (en anglès), 2000-12-11, p. 193–195. ISBN 0-07-137067-6.
* ↑ Abdel-Salam, M.. High-Voltage Engineering: Theory and Practice (en anglès), p. 523–524. ISBN 0-8247-4152-8.
# Administració i direcció d'empreses

Administració i direcció d'empreses és la llicenciatura universitària que té com a matèria d'estudi l'Administració d'empreses. Els temes que cobreix aquesta llicenciatura van des de l'economia general i el dret mercantil, fins a les principals àrees funcionals de la gestió empresarial com les finances, mercadotècnia (màrqueting), recursos humans, operacions, estratègia empresarial, etc.
Actualment existeixen en la majoria dels països els anomenats MBA (Master in Business Administration) on s'aprofundeix sobre aquests coneixements i on s'imparteix formació de Postgrau en totes les àrees relatives a la ciència administrativa.
A Catalunya les principals escoles que imparteixen un MBA són:
* ESADE
* IESE
* EADA
* La Salle
* Escola d'Administració d'Empreses (EAE)
* UPF
* EUNCET, escola Universitaria de Caixa Terrassa
* Online Business School
# Cava Gran

La Cava Gran, sovint anomenada erròniament Cava Arquejada, és un pou de neu o gelera situada a la serra Mariola, dins del terme municipal d'Agres (Comtat), data del segle xv i és un dels més grans i en millor estat de conservació dels situats en els vessants al nord de les serres d'Aitana, la Carrasqueta i Mariola.
Amb unes dimensions de 14,90 m de diàmetre, 12 m de profunditat, 1.960 m³ de capacitat, es va mantenir en ús fins a 1906.
El perímetre exterior d'aquesta gelera és hexagonal, amb sis arcs de pedra apuntats que arrenquen de l'interior de la paret cilíndrica del pou i que servien per a sustentar la cobertura de la cúpula, avui desapareguda, que rematava en una clau en forma de pinya.
Disposa d'una boca lateral per a extreure el gel i en cada costat de l'hexàgon comptava amb un buit per on es realitzava l'apilament de neu. En un lateral de la gelera hi ha un mur poligonal construït per a reforçar el gran buit interior i formar una plataforma on s'alça la peça arquitectònica que està realitzada en maçoneria, amb reforços de carreus en els cantons, arcs i llindes.
Recentment, a principis de l'any 2016, es va finalitzar la rehabilitació que ha fet una feina de consolidació de l'estructura i ha permès incloure-hi una escala per baixar al fons del got del Pou a qualsevol visitant que s'hi aprope. Al fons de la Cava es pot trobar un Teix que ha nascut i crescut espontàniament i que s'ha conservat com a element singular de l'indret.

## Vegeu també

* Poblat de les Caves, poblet abandonat a 100 metres de la Cava Gran

## Enllaços externs

* Cava Gran o Arquejada (Agres), per Eduardo López Seguí i Palmira Torregrosa Giménez. PDF (castellà)
# Chalakudi (ciutat)

Chalakudy és una ciutat i municipi del districte de Thrissur situada a l'estat de Kerala, Índia. La creua el riu Chalakudi. Segons el cens del 2011 la seva població era de 49.525 habitants.
Etimològicament, es diu que durant la segona dinastia Chera, gent fora de Kerala va visitar Chalakudy per aprendre vedas i Kalaripayattu de Chukkikulam Shala. Aquestes persones vivien a la vora del riu Chalakudy i aquest allotjament es diu Kudi. La combinació d'aquestes dues paraules Shalakudi es modifica més tard a Chalakudy.

## Referències

* ↑ «ചരിത്രം | Chalakudy Municipality». Arxivat de l'original el 2022-06-15. [Consulta: 24 gener 2022].
# Orange Park

Orange Park és una població dels Estats Units a l'estat de Florida. Segons el cens del 2000 tenia 9.081 habitants.

## Demografia

Segons el cens del 2000, Orange Park tenia 9.081 habitants, 3.429 habitatges, i 2.362 famílies. La densitat de població era de 899 habitants/km².
Dels 3.429 habitatges en un 28,7% hi vivien nens de menys de 18 anys, en un 53,9% hi vivien parelles casades, en un 11,9% dones solteres, i en un 31,1% no eren unitats familiars. En el 25,4% dels habitatges hi vivien persones soles el 9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,45 i el nombre mitjà de persones que vivien en cada família era de 2,92.
Per edats la població es repartia de la següent manera: un 21% tenia menys de 18 anys, un 7,9% entre 18 i 24, un 24,8% entre 25 i 44, un 25,3% de 45 a 60 i un 21% 65 anys o més.
L'edat mediana era de 43 anys. Per cada 100 dones de 18 o més anys hi havia 87,7 homes.
La renda mediana per habitatge era de 47.631 $ i la renda mediana per família de 58.093 $. Els homes tenien una renda mediana de 36.590 $ mentre que les dones 26.846 $. La renda per capita de la població era de 24.087 $. Entorn del 4,6% de les famílies i el 7,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Orange Park». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 2 agost 2010].
* ↑ «Geographic Comparison Table- Orange Park». American Fact Finder. Oficina del Cens dels Estats Units, 12-01-2010.
# Pau de Bautzen

La Pau de Bautzen (en alemany: Frieden von Bautzen i en polonès: Pokój w Budziszynie) va ser un tractat de pau signat per l'emperador del Sacre Imperi Romanogermànic Enric II i el Gran Duc Boleslau I de Polònia el 30 de gener de 1018 al castell d'Ortenburg a Bautzen (actual regió de Saxònia, a Alemanya).
El tractat de pau signat entre Enric II i Boleslau I de Polònia va posar fi a quinze anys de guerra contínua entre els dos sobirans, i alhora tancà les negociacions que l'emperador havia encetat el 1003 amb els luticis. Per mor de la guerra permanent que ocorregué després de la Pau de Merseburg el 1013, Enric desitjava fer les paus amb el regne de Polònia, ja que Boleslau s'havia apoderat dels territoris de Lusàcia, Moràvia i Bohèmia. Malgrat les pèrdues territorials que aquest tractat comportava, la pau aturava els conflictes del front oriental de l'imperi i havia de permetre de concentrar-se sobre la reunificació de l'Imperi Romà, que s'havia aleshores escindit en dues parts: l'Imperi Romà d'Occident i l'Imperi Romà d'Orient. Així pretenia assolir el títol d'Emperador romà universal, ja cobejat abans pel seu predecessor Otó III. Aquest tractat, negociat amb l'ajuda de l'arquebisbe Tagino de Magdeburg, mostrà l'habilitat diplomàtica de Boleslau que resultà vencedor de les tractacions i a més de l'acceptació de la independència del regne de Polònia, rebé les marques controvertides de Lusàcia i Milzenerland fins al 1031. Boleslau enfortí els lligams dinàstics gràcies al seu casament amb Oda, filla major del marcgravi Eckhard I de Meissen. Amb l'ajuda de contingents de tropes alemanyes i hongareses fou capaç, més endavant, de capturar Kíev a l'estiu del 1018 i ocupà la ciutat durant sis mesos. Com a aliat de l'emperador d'occident, Boleslau va tenir l'oportunitat d'amenaçar l'emperador Basili II de Kíev.

## Referències

* ↑ Schneidmüller, Bernd. Die deutschen Herrscher des Mittelalters. Historische Portraits von Heinrich I. bis Maximilian I. (919–1519) (en alemany). Beck, 2003, p. 110. ISBN 3-406-50958-4.
# Paolo Tagliavento

Paolo Tagliavento (pronunciació italiana: ​; nascut el 19 de setembre de 1972) és un antic àrbitre de futbol italià que va arbitrar competicions de la Sèrie A i de la UEFA, tant a la UEFA Champions League com a la UEFA Europa League.

## Carrera
### Club

Tagliavento va començar a arbitrar a la Sèrie A el 2004, dirigint més de 200 partits en els seus catorze anys de carrera. A la Sèrie B va arbitrar més de 80 partits, mentre que també va dirigir partits de la Coppa Itàlia, així com un partit de descens el 2009.
El 8 de desembre de 2010, Tagliavento va debutar com a àrbitre a la UEFA Champions League, en un partit entre l'Arsenal i el Partizan. Va dirigir més de 20 partits addicionals de la Lliga de Campions.
Tagliavento es va retirar de l'arbitratge el 30 de maig de 2018.
El 3 de juliol de 2018, Tagliavento va ser nomenat responsable del club de Ternana Calcio. Després d'haver estat ascendit a vicepresident, el 18 de juny de 2023 Tagliavento va ser nomenat nou president de Ternana, després de l'elecció del propietari del club i president Stefano Bandecchi com a alcalde de Terni. Va deixar el club un mes després, després que el club fos venut a l'empresari Nicola Guida.

### Internacional

Tagliavento va dirigir amistosos internacionals, eliminatòries per a Europa sub-21, així com partits de classificació per a la Copa del Món de la FIFA a Europa. També va ser àrbitre al Campionat d'Europa sub-21 de la UEFA de 2011.

## Referències

* ↑ «Paolo Tagliavento » Matches as referee». www.WorldFootball.net. [Consulta: September 1, 2023].
* ↑ , 30-05-2018.
* ↑ (en italià) , 03-07-2018.
* ↑ «Ternana, Bandecchi lascia la presidenza: il nome del sostituto» (en italià). Corriere dello Sport - Stadio, 18-06-2023. [Consulta: 17 juliol 2023].
* ↑ «Ternana venduta senza quote residue a Bandecchi e con Tagliavento fuori. L’operazione costata tra i 4 e i 5 milioni» (en italià). Umbria7.it, 24-07-2023. [Consulta: 28 juliol 2023].

## Enllaços externs

* Perfil d'AusFootball.net
* Fitxa de Paolo Tagliavento Arxivat 2011-09-21 a Wayback Machine. a worldreferee.com
# Ajuntament de Maçanet de la Selva

Ajuntament de Maçanet de la Selva és una casa consistorial eclèctica de Maçanet de la Selva (Selva) inclosa a l'Inventari del Patrimoni Arquitectònic de Catalunya.

## Descripció

Edifici de planta rectangular amb tres plantes aïllat entre el carrer Salvador Espriu, l'Avinguda Sant Jordi i el Carrer Balmes. L'edifici està format per dos sectors, el més petit dels quals té dues plantes, un teulat més baix i una mena de túnel d'accés a la façana principal amb cotxe a la planta baixa.
La façana principal consta a la planta baixa d'un porticat amb tres arcs carpanells de capitell i pilar senzill i l'inici de les escales mig cobertes que duen al primer i segon pis. El primer pis té cinc obertures quadrades i el segon pis té una balconada amb recolzaments de ferro forjat, suports amb extrems cargolats i base de rajol. El teulat exterior presenta un embigat de fusta, sobretot al sostre de l'espai de les escales. Al primer replà de l'escala hi ha una volta d'arc carpanell.
Tot l'edifici està voltat d'un sòcol de pedra i la façana de l'Avinguda de Sant Jordi està dividida en dos espais, un més prominent que l'altre, prop de l'entrada de vehicles i de la parada del bus. Aquesta façana té els ampits de les obertures i les cantonades de pedra. L'espai dels voltants de la façana principal consta d'un espaiós pati envoltat de zona ajardinada. La planta baixa del sector dret de l'edifici és una zona de lavabos que està unida a l'altre sector per una escala que enllaça amb la principal d'accés al primer pis d'oficines administratives.

## Història

Les obres van començar el 1982 i es va inaugurar el 1989. Les obres foren dirigides per l'Arquitecte Portacamps i el decorador Josep Cusell, que també va executar les reformes de l'Hostal del Cavaller de Maçanet dels anys seixanta.

## Referències

* 1 2 3 4 «Ajuntament de Maçanet de la Selva». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 13 setembre 2017].
# Ajuntament de Maó

L'Ajuntament o Casa Consistorial de Maó és l'administració de primer nivell que governa la ciutat i el municipi de Maó.

## Història

Es va construir en el mateix espai on encara és avui, l'any 1613; trobam els seus antecedents en un edifici del carrer Nou, on estava radicada la Universitat de Maó, és a dir, l'Administració local d'aquella època.
L'any 1613 es va traslladar a la plaça de la Conquesta. El rellotge és de l'any 1731, d'origen anglès. Devers el 1789, l'edifici va ser reformat i de l'anterior només queda el soterrani. Aquesta reforma es basa en la decoració barroca d'influència francesa, segons el projecte de l'enginyer Francisco Fernández de Angulo. A l'interior destaquen el Saló Noble i la Galeria de Menorquins Il·lustres.
El destí actual és l'Ajuntament de Maó i hi ha les oficines administratives.

## Govern

Des de les eleccions del 2019 el batle de l'Ajuntament de Maó és Héctor Pons Riudavets (PSIB-PSOE), essent els seus predecessors des de l'arribada de la democràcia:
* Conxa Juanola Pons (Ara Maó; 2015-2019)
* Águeda Reynés Calvache (PP; 2011-2015)
* Vicenç Tur Martí (PSIB-PSOE; 2008-2011)
* Arturo Bagur Mercadal (PSIB-PSOE; 1993-2008)
* Borja Carreras-Moysi (PSIB-PSOE; 1983-1993)
* Ramón Homs Ginés (UCD; 1979-1983)

## Enllaços externs

* Pàgina web de l'Ajuntament de Maó
# Cettia

Cettia és un gènere d'ocells, de la família dels cètids (Cettiidae).

## Taxonomia

No hi ha consens taxonòmic sobre la família a la que pertany Cettia . Segons la llista mundial d'ocells del Congrés Ornitològic Internacional (versió 13.2, 2023) aquest gènere està inclòs en els cètids (Cettidae). Ja el Handook of the Birds of the World i la quarta versió de la BirdLife International Checklist of the birds of the world (Desembre 2019), consideren que estaria inclòs en els escotocèrtids (Scotocercidae).

## Llistat d'espècies

Segons la classificació del Congrés Ornitològic Internacional (versió 13.2, 2023), aquest gènere conté 4 espècies:
* Cettia major - rossinyol bord gros.
* Cettia castaneocoronata - rossinyol bord capbrú.
* Cettia brunnifrons - rossinyol bord de capell.
* Cettia cetti - rossinyol bord comú.

## Referències

* 1 2 3 «Cupwings, crombecs, cettiid bush warblers, Streaked Scrub Warbler, yellow flycatchers, hylias» (en anglès). IOC World Bird List Version 13.2. International Ornithologists' Union, 01-07-2023. [Consulta: 10 octubre 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 628. ISBN 978-84-16728-37-4.
# Paulo José Ferreira dos Santos

Paulo José Ferreira dos Santos (Vialonga, Vila Franca de Xira, 11 de maig de 1962) és un ciclista portuguès, ja retirat, que fou professional entre 1984 i 1988. Durant la seva carrera destaca la victòria en una etapa del Tour de França de 1984, sent el segon ciclista portuguès en aconseguir-ho.

## Palmarès

* 1982
** 1r a la Volta dos Sete-Marinha Grande
** Vencedor d'una etapa del Gran Premi Jornal de Notícias
* 1983
** 1r a la Volta ao Alentejo i vencedor d'una etapa
* 1984
** Vencedor d'una etapa del Tour de França
** Vencedor d'una etapa de la Volta ao Algarve
** Vencedor de 2 etapes de la Volta a Portugal i 1r de la classificació dels punts
* 1985
** 1r a Rio Maior
** 1r al Gran Premi Jornal de Noticias
** Vencedor d'una etapa de la Volta ao Algarve
* 1986
** 1r al Circuit de Setúbal
* 1987
** 1r al Circuit da Malveira
* 1988
** 1r al Premi Brigada de Transito
** Vencedor d'una etapa de la Volta ao Algarve
* 1990
** 1r a la Classica de Charneca
* 1991
** 1r al Circuit dos Campeões
* 1994
** 1r a la Porto-Lisboa

### Resultats al Tour de França

* 1984. Fora de control (18a etapa). Vencedor d'una etapa

## Referències

* ↑ «FERREIRA Paulo José DOS SANTOS». [Consulta: 26 desembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - Paulo José DOS SANTOS FERREIRA» (en italià). [Consulta: 26 desembre 2022].
* ↑ «sporting canal » Um feito inédito para o ciclista Paulo Ferreira» (en anglès americà). [Consulta: 26 desembre 2022].
* ↑ «O português que venceu no Tour» (en portuguès de Portugal). [Consulta: 26 desembre 2022].

## Enllaços externs

* Fitxa de Paulo Ferreira a sitiodeciclismo.net